र जीवन का उद्देश्य समझ लिया है, उसे सांसारिक शिक्षा प्राप्ति के लिये समय व्यय करने की कोई आवश्यकता नहीं है ।
भाषा के द्वारा श्रीकृष्ण - भक्ति का प्रचार नहीं होता; हाँ, भाषा का अच्छा ज्ञान होने से तुम्हारी विद्वता या पांडित्य का प्रचार हो सकता है ।
जिसके हृदय में भगवत् - प्रीति है, उसके द्वारा ही भगवत् - प्रीति का प्रचार होगा।
भक्ति का वैशिष्ट्य ही ये होता है कि इसमें इन्द्रिय - तृप्ति के लिए गुरु, वैष्णव या भगवान् को भोग करने की चेष्टा नहीं होती (अर्थात् गुरु, वैष्णव या भगवान् से किसी व्यक्तिगत स्वार्थपूर्ति की चेष्टा नहीं होती।) इसमें प्राकृत और कर्ममार्गीय जाति का या उससे सम्बन्धित विचार का कोई स्थान नहीं होता। भगवान् जिसकी सेवा जिस प्रकार से ग्रहण करना चाहते हैं, वे उसी भाव से उक्त सेवा को करके अपने सेव्य को प्रसन्न करने की चेष्टा करते रहते हैं।
साधु-भक्तों के संग से ही जीवों के हृदय में भगवद् - भक्ति प्रकाशित होती है।
जीव के रोग या कष्ट का मूल कारण उसकी स्वरूप - विस्मृति
अद्वयज्ञान तत्व-श्रीभगवान से विमुखता ही अज्ञान की प्राप्ति और स्वरूप - विस्मृति का कारण है।
जीव चित् - कण है, यह पूर्ण या असीम 'चित् - तत्व' की शक्ति का अंश है, इसलिये जीव की इच्छा और सुख-समृद्धि पूर्ण - चित् - तत्व श्रीभगवान् के ऊपर ही निर्भर करती है ।
विश्ववासियों में एकता व सुखशान्ति एकमात्र श्रीभगवान को केन्द्र करके ही सम्भव होगी, क्योंकि सभी जीवों का स्वार्थ और सुख भगवान् में ही केन्द्रित है।
'सर्वशक्तिमान'; जिनमें समस्त ऐश्वर्य, बल, यश, सौन्दर्य, ज्ञान और वैराग्यता की पूर्णता है, उन्हें ही भगवान कहते हैं।
जो शक्ति श्रीकृष्ण को सर्वोत्तम रूप से आह्वाद प्रदान करती हैं अर्थात् आनन्द प्रदान करती हैं, वे ही आह्लादिनी का सार - महाभाव - स्वरूपिणी, श्रीमती वृषभानुनन्दिनी श्रीराधिका जी हैं ।
ईश्वर में विश्वास रखने वाला व्यक्ति देखता है कि सारे जीव ही भगवान् के हैं। इसलिये वह स्वाभाविक रूप से ईश्वर की शक्ति के अंश किसी भी जीव की हिंसा नहीं करता । ईश्वर के सम्बन्ध से, ईश्वर में विश्वास रखने वाले व्यक्ति की सब जीवों में प्रीति होती है।
परमेश्वर से सम्बन्ध- रहित प्रीति का ही दूसरा नाम "काम " है- ये ही हिंसा, द्वेष व अशान्ति का मूल कारण है।
श्रीकृष्णचैतन्य महाप्रभु जी ने नन्दनन्दन श्रीकृष्ण को ही सर्वोत्तम आराध्य रूप से निर्देश किया है । जीव की हर प्रकार की इच्छा एकमात्र नन्दनन्दन श्रीकृष्ण जी की आराधना से ही पूरी हो सकती है ।
भगवद् - तत्व को समझने के लिये हमें जिस ज्ञान व अधिकार की आवश्यकता है, वह ज्ञान व अधिकार न आने तक सांसारिक बहुत सी योग्यता रहने पर भी हम उसकी ( उस भगवद् - तत्व की) उपलब्धि नहीं कर पायेंगे।
घमण्ड से भगवान् को नहीं जाना जा सकता, कारण, वे unchallengable truth हैं। उनका न तो कोई कारण है, न कोई उनके समान है, उनसे अधिक होने का तो प्रश्न ही नहीं है । अतः उन भगवान् को जानने के लिये उनकी कृपा के अतिरिक्त किसी अन्य उपाय को स्वीकार नहीं किया जा सकता।
यदि भगवद् - तत्व की उपलब्धि करनी है तो प्रणिपात, परिप्रश्न और सेवा - वृत्ति लेकर तत्वदर्शी ज्ञानी गुरु के पास जाना होगा।
भगवान असमोर्ध्व तत्व हैं अर्थात् भगवान के न तो कोई बराबर होता है और न ही उनसे श्रेष्ठ, इसलिये उन्हें अपनी किसी योग्यता के आधार पर नहीं जाना जा सकता।
होती है।
वैष्णवता का जन्म से कोई सम्बन्ध नहीं है। वैष्णवता नित्य
भगवान् की इच्छा ही भगवान् को प्राप्त करने का एकमात्र उपाय है और भगवान् की इच्छा का अनुसरण करने का ही दूसरा नाम भगवान से प्रीति व भगवान की भक्ति है।
भगवद् - भक्त हमेशा भगवान् का सुख चाहते हैं। यदि कोई व्यक्ति भगवान् के सुख की इच्छा करता है तो उसकी इस भावना व क्रिया के कारण भगवान उसके गुलाम हो जाते हैं। भगवान् हमेशा अपने भक्तों का सुख चाहते हैं। इसलिये भक्त को प्रेम करने से भगवान् उसके वशीभूत हो जाते हैं और यही कारण है कि भक्त को प्रेम करने वाले भगवान् की कृपा अति सहजता से प्राप्त कर सकते हैं।
आचार्यों के सारे आचरण ही जगत के जीवों को शिक्षा देने के लिये होते हैं।
जिन्हें भगवान् की आवश्यकता है, उन्हें अवश्य ही भक्तों का संग करना होगा।
पिछले जन्मों की व अब तक जो जीवन बीता, उस बीते जीवन की सुकृतियाँ नहीं होने से जीव की सत्संग में रुचि नहीं होती।
पाप से पुण्य और असत्कर्म से सत्कर्म श्रेष्ठ है परन्तु भगवद् - भक्ति या वैष्णवता, पाप और पुण्य तथा सत् एवं असत् कर्मों से अतीत अप्राकृत आत्मवृत्ति है।
गुण और संख्या कभी भी एक साथ नहीं मिलते। गुणों की अधिकता में संख्या एवं संख्या के अधिक होने पर गुणों का कम होना अवश्यम्भावी है। सर्वोत्तम आध्यात्मिक उन्नति के शिखर पर पहुँचे व्यक्ति संख्या में कम